2.9 การจัดการ

โครงสร้างกรรมการของบริษัท

(1) คณะกรรมการบริษัท ทั้งคณะมีรายชื่อ ดังนี้

  ------------------------------------- ---------------------------------
  ดร.สาธิต อุทัยศรี                         ประธานกรรมการ

  นายชวชาต เตพละกุล                      กรรมการ

  นายวิศิษฐ์ วงศ์รวมลาภ                     กรรมการ

  นางดวงสมร เหาตะวานิช                   กรรมการ

  นายอรรถพล อนาวิล                       กรรมการ

  นางวิภาดา ชินธรรมมิตร์                    กรรมการ

  คุณนิภา อินทรักษา                         กรรมการ

  นายประยูร เกษแก้ว                       กรรมการ

  นายปอ อนาวิล                           กรรมการ

  นายอโนทัย เตชะมนตรีกุล                   กรรมการ

  พล.ต.อ.ปานศิริ ประภาวัต                  กรรมการ

  พล.ต.ต. วาทิน คำทรงศรี                  กรรมการ
  ------------------------------------- ---------------------------------

ขอบเขตอำนาจหน้าที่ของคณะกรรมการบริษัท

กรรมการบริษัททุกท่านได้รับการแต่งตั้งโดยมติของที่ประชุมผู้ถือหุ้น
คณะกรรมการและกรรมการทุกท่าน มีอำนาจ กำกับดูแล บริหารจัดการให้การดำเนินงานของบริษัท
มีความก้าวหน้า มีความมั่นคง ให้เป็นไปตามกฎหมาย ตามวัตถุประสงค์และตามข้อบังคับของบริษัท
รวมทั้งมติของที่ประชุมผู้ถือหุ้น

กรรมการของบริษัท ได้มีมติแต่งตั้งกรรมการของบริษัท เป็นคณะกรรมการบริหาร
และคณะกรรมการตรวจสอบ คือ

คณะกรรมการบริหาร

(1) คณะกรรมการบริหารประกอบด้วย ประธานกรรมการบริหาร กรรมการผู้จัดการ
กรรมการบริหาร และเลขานุการคณะกรรมการบริหาร มีรายชื่อดังนี้

  ----------------------------------- -----------------------------------
  นายอโนทัย เตชะมนตรีกุล                 ประธานกรรมการบริหาร

  นายอรรถพล อนาวิล                     กรรมการผู้จัดการ

  นายปอ อนาวิล                         กรรมการบริหาร

  นางดวงสมร เหาตะวานิช                 กรรมการบริหาร

  พล.ต.ต.วาทิน คำทรงศรี                 กรรมการบริหาร

  นางวิภาดา ชินธรรมมิตร์                  กรรมการบริหาร

  นายประยูร เกษแก้ว                     กรรมการบริหาร

  น.ส.จินตนา แก้วมณี                     เลขานุการคณะกรรมการบริหาร
  ----------------------------------- -----------------------------------

(2)ขอบเขตอำนาจหน้าที่คณะกรรมการบริหาร

คณะกรรมการบริหารมีอำนาจหน้าที่บริหารและจัดการ
การดำเนินกิจการงานของบริษัทให้เป็นไปด้วยความถูกต้องเรียบร้อย ให้ผู้ร่วมงานตลอดทั้งพนักงาน
เจ้าหน้าที่
ลูกจ้างทุกฝ่ายทุกคนปฏิบัติงานปฏิบัติหน้าที่ตามขอบเขตความรับผิดชอบอย่างสมบูรณ์ถูกต้องตามวัตถุประสงค์ตามกฎหมายและข้อบังคับของบริษัท
ทั้งนี้เพื่อรักษา ผลประโยชน์ของผู้ถือหุ้นทุกคน ด้วยความระมัดระวัง

กรรมการ กลุ่ม ก. 2 คน ลงชื่อร่วมกัน หรือกรรมการกลุ่ม ก. ลงชื่อร่วมกับกรรมการกลุ่ม ข.
รวม 2 คน มีอำนาจลงลายมือชื่อร่วมกัน พร้อมประทับตราสำคัญของบริษัท มีผลผูกพันบริษัทได้
กรรมการ กลุ่ม ก. กลุ่ม ข.
และการมีอำนาจลงลายมือชื่อดังกล่าวปรากฏตามหนังสือรับรองการจดทะเบียนบริษัทของ
กรมพัฒนาธุรกิจ กระทรวงพาณิชย์

คณะกรรมการตรวจสอบ ของบริษัท

(1) คณะกรรมการตรวจสอบ ประกอบด้วย ประธานกรรมการตรวจสอบ กรรมการตรวจสอบ 2
ท่าน และผู้จัดการฝ่ายตรวจสอบ เป็นเลขานุการ มีรายชื่อดังนี้

  ------------------------------------ ----------------------------------
  นางนิภา อินทรักษา                       ประธานคณะกรรมการ

  นายชวชาต เตพละกุล                     กรรมการ

  นายวิศิษฐ์ วงศ์รวมลาภ                    กรรมการ

  นางพรรณนารา ธรรมวงศา                 ฝ่ายตรวจสอบภายใน เลขานุการ
  ------------------------------------ ----------------------------------

(2) ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบ มีอำนาจหน้าที่ตามข้อบังคับเกี่ยวกับคณะกรรมการตรวจสอบของบริษัท
ตามนัยที่ตลาดหลักทรัพย์กำหนด โดยเฉพาะงานการสอบทานเพื่อให้บริษัท
มีระบบการควบคุมภายในและการตรวจสอบภายในที่เหมาะสมและมีประสิทธิผล
สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ของตลาดหลักทรัพย์
หรือกฎหมายที่เกี่ยวข้องกับธุรกิจของบริษัทด้วย

คณะกรรมการสรรหา

(1) กรรมการสรรหาของบริษัท เป็นคณะกรรมการของบริษัท ทั้งคณะ

(2) ขอบเขตอำนาจหน้าที่ของคณะกรรมการสรรหา

กรรมการสรรหาของบริษัทได้ตกลงใช้ กรรมการของบริษัททั้งคณะเป็นคณะกรรมการสรรหา
ดังนั้นการสรรหาบุคคลใดเพื่อเสนอให้ที่ประชุมผู้ถือหุ้นพิจารณาเลือกตั้งให้ดำรงตำแหน่งกรรมการของบริษัทนั้น
กรรมการของบริษัท จะต้องไปสรรหาบุคคลที่มีความรู้ความสามารถ มีคุณธรรม
แล้วนำข้อมูลมาเสนอต่อที่ประชุมของคณะกรรมการของบริษัทพิจารณาความเหมาะสมและที่ประชุมคณะกรรมการของบริษัทได้พิจารณามีมติให้ความเห็นชอบแล้วจึงจะนำรายชื่อเสนอให้ที่ประชุมผู้ถือหุ้นพิจารณาเลือกตั้งทุกรายทั้งนี้รวมถึงการพิจารณาเสนอชื่อ
กรรมการที่ออกตามวาระให้ที่ประชุมผู้ถือหุ้นพิจารณาเลือกตั้งให้เข้าดำรงตำแหน่งใหม่ด้วย

การสรรหา กรรมการตรวจสอบ กรรมการบริหารของบริษัท
ซึ่งจะต้องแต่งตั้งจากผู้เป็นกรรมการของบริษัท ก็เช่นเดียวกัน คณะกรรมการของบริษัทจะต้องสรรหา
และได้นำรายชื่อ กรรมการที่มีคุณสมบัติ มีความเหมาะ
เสนอให้ที่ประชุมคณะกรรมการพิจารณามีมติแต่งตั้งเช่นกัน

กรรมการที่มาจากผู้ถือหุ้นรายใหญ่ เป็นกลุ่ม

กรรมการที่มาจากผู้ถือหุ้นรายใหญ่ เป็นกลุ่มไม่มีสิทธิ์ของผู้ถือหุ้นรายย่อย ในการแต่งตั้งกรรมการ
เช่น cumulative voting ไม่มี วิธีการที่ใช้ในการประชุมใหญ่ผู้ถือหุ้น องค์ประชุม
การออกเสียงและการลงมติเป็นไปตามกฎหมายที่ว่าด้วยบริษัทมหาชนและประมวลกฎหมายแพ่งและพาณิชย์ทุกประการ
ผู้ถือหุ้นรายย่อยทุกคนมีสิทธิ์เข้าประชุมมีสิทธิเสนอชื่อบุคคลใดให้ที่ประชุมผู้ถือหุ้นมีมติแต่งตั้งเป็นกรรมการของบริษัทแม้บุคคลนั้นไม่ได้เป็นผู้ถือหุ้น

ข้อจำกัดเรื่องสัดส่วนกรรมการที่เป็นตัวแทนของผู้ถือหุ้น (อื่น)ไม่มี

ค่าตอบแทนกรรมการ และผู้บริหาร

ในปี พ.ศ. 2551 ณ วันที่ 31 ธันวาคม 2551 จ่ายค่าตอบแทน และเบี้ยประชุมให้กรรมการบริษัท
12 คน รวมเป็นเงิน 1,262,444 บาท (หนึ่งล้านสองแสนหกหมื่นสองพันสี่ร้อยสี่สิบสี่บาทถ้วน)
ค่าตอบแทนกรรมการเป็นตัวเงิน ได้ปฏิบัติตามมติที่ประชุมใหญ่วิสามัญผู้ถือหุ้น ครั้งที่ 2/2537
เมื่อวันที่ 22 มีนาคม 2537 ได้กำหนดค่าตอบแทนกรรมการและกรรมการบริหาร รวมเป็นเงิน
2,000,000.- บาท (สองล้านบาทถ้วน) ต่อปี

บริษัทมีเหตุผลทางด้านการบริหารงานบุคคล และเหตุผลเกี่ยวกับการสงวนทรัพยากรบุคคล
จึงไม่เปิดเผย ค่าตอบแทนเป็นจำนวนรายของกรรมการบริหาร

ค่าตอบแทนอื่น (ไม่มี)

การกำกับดูแลกิจการ

คณะกรรมการของบริษัทและคณะกรรมการบริหาร ได้ปฏิบัติตามข้อพึงปฏิบัติที่ดี
ตามแนวทางของตลาดหลักทรัพย์ไปแล้ว คือ

แนวทางตามข้อ 1. เรื่องนโยบายเกี่ยวกับการกำกับดูแลกิจการ คณะกรรมการของบริษัท
ได้ยึดถือหลักการและแนวทางในการกำกับดูแลกิจการ เพื่อเป็นแนวทาง
ของคณะกรรมการบริหารของบริษัท ให้ดำเนินการไปตามกฎหมาย ข้อบังคับ และจรรยาบรรณธุรกิจ
เนื่องจากเห็นว่าเป็นสิ่งที่มีความสำคัญและจำเป็น นับเป็นข้อที่พึ่งปฏิบัติที่ดีของกรรมการ

โครงสร้าง บทบาท หน้าที่ ความรับผิดชอบ ความเป็นอิสระของคณะกรรมการ
สิทธิความเท่าเทียมกันของผู้ถือหุ้น และผู้มีส่วนได้เสีย การเปิดเผยข้อมูลและความโปร่งใส
ต่อการดำเนินธุรกิจให้มีการเจริญเติบโตที่ยั่งยืนได้
และได้ให้ความสำคัญต่อระบบการควบคุมภายในและการตรวจสอบภายใน
ตลอดทั้งการกำกับดูแลฝ่ายบริหารให้ดำเนินการตามนโยบายอย่างมีประสิทธิภาพและจริงจัง
ทั้งนี้ก็เพื่อประโยชน์ในระยะยาวของผู้ถือหุ้น
ภายใต้กรอบของจริยธรรมทางธุรกิจและกรอบของกฎหมาย

แนวทางตามข้อ 2. เรื่องสิทธิของผู้ถือหุ้น ผู้ถือหุ้นของ บมจ.ดี.ที.ซี.อินดัสตรี่ส์
มีบทบาทสำคัญในการกำกับดูแลกิจการของบริษัท โดยเป็นผู้แต่งตั้งคณะกรรมการ
เข้ามาเป็นตัวแทนในการกำกับดูแลการดำเนินงานของบริษัท เพื่อให้เกิดประโยชน์สูงสุดต่อผู้ถือหุ้น

บริษัทได้แจ้งข้อมูลผ่านตลาดหลักทรัพย์อย่างสม่ำเสมอ ถูกต้องและในเวลาที่เหมาะสม อยู่แล้ว
การออกหนังสือบอกกล่าวเชิญประชุมใหญ่ผู้ถือหุ้น บริษัทได้แจ้งระเบียบวาระ
รวมทั้งประเด็นและญัตติที่จะต้องพิจารณาให้ผู้ถือหุ้นได้รับทราบอย่างชัดเจนครบถ้วน
เพื่อผู้ถือหุ้นทั้งหลาย ใช้ในการพิจารณาตัดสินใจและลงคะแนนเสียงได้อย่างเสรี
และเป็นไปตามความประสงค์ของผู้ถือหุ้นได้อย่างอิสระ

บริษัทได้มีการเปิดเผยข้อมูลในรูปแบบของรายงานประจำปี งบการเงิน รายงาน 56-1
ทำให้มั่นใจได้ว่า ผู้ถือหุ้นรายใหญ่ รายย่อย บุคคลธรรมดา นิติบุคคล หรือนักลงทุน สถาบันการเงิน
หรือผู้มีส่วนได้เสียอื่นๆ ได้รับข้อมูลอย่างถูกต้อง ครบถ้วน ทันเวลา

คณะกรรมการบริษัท จัดให้มีการประชุมสามัญผู้ถือหุ้นประจำปีภายใน 4 เดือน
นับแต่สิ้นสุดของรอบปีบัญชี
โดยแจ้งวาระการประชุมทราบเป็นการทั่วไปผ่านทางสื่อเผยแพร่ข้อมูลของตลาดหลักทรัพย์แห่งประเทศไทยล่วงหน้าเป็นเวลากว่า
1 เดือน และจัดส่งหนังสือเชิญประชุม
พร้อมทั้งเอกสารประกอบการประชุมให้แก่ผู้ถือหุ้นล่วงหน้าตามที่กฎหมายกำหนดเสมอมา

แนวทางตามข้อ 3 เรื่องสิทธิของผู้มีส่วนได้เสีย
ดังได้กล่าวมาแล้วว่าบริษัทได้ประกอบการอุตสาหกรรม โดยไม่ก่อให้เกิดฝุ่นละออง ไม่มีเสียงดัง
ไม่มีน้ำเสีย และการประกอบการได้ปฏิบัติตามกฎหมายและกฎข้อบังคับของทางราชการ เช่น
กรมโรงงาน และกองควบคุมมลพิษ อย่างเคร่งครัด
ฉะนั้นประชาชนและชุมชนที่อยู่อาศัยใกล้เคียงจะไม่มีความเดือดร้อนรำคาญใจ

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะพนักงาน
ทั้งนี้เพราะสำหรับความปลอด ภัยของพนักงานเป็นลำดับที่สำคัญอันดับแรก บริษัทได้ใช้อุปกรณ์ป้องกัน
เช่น หมวก และถุงมือที่มีคุณภาพดี เป็นต้น

แนวทางตามข้อ 4 เรื่องการประชุมผู้ถือหุ้น ในการประชุมผู้ถือหุ้น
บริษัทมีนโยบายและแนวปฏิบัติในการประชุมที่เหมาะสมเพื่อให้เกิดการปฏิบัติที่เท่าเทียมกันต่อผู้ถือหุ้นที่เข้าร่วมประชุม
อำนวยความสะดวกในการเข้าประชุมและได้เปิดโอกาสให้ผู้ถือหุ้นซักถามปัญหาพร้อมแสดงความคิดเห็นอย่างเพียงพอเหมาะสม
ในแต่ละวาระที่เสนอให้พิจารณา

บริษัทได้กำหนดขั้นตอนการประชุมผู้ถือหุ้นตามที่กฎหมายกำหนด ตั้งแต่การแจ้งปิดสมุดทะเบียนผู้ถือหุ้น
การแจ้งกำหนดวันประชุม การจัดส่งเอกสาร และแจ้งวาระการประชุม
และจัดทำรายงานการประชุมที่มีสาระสำคัญครบถ้วน โดยบันทึกคำถามและความเห็นต่างๆไว้ด้วย

แนวทางตามข้อ 5 เรื่องภาวะผู้นำและวิสัยทัศน์ คณะกรรมการของบริษัท
ได้ร่วมกันแสดงวิสัยทัศน์ที่กว้างไกลในการพิจารณา
แก้ไขเพิ่มเติมในการทำแผนธุรกิจและการทำงบประมาณของบริษัทในปีต่อไป ซึ่งจะมีภารกิจ กลยุทธ์
เป้าหมาย และโครงการใหม่ที่เป็นไปได้และมีความชัดเจน ซึ่งกรรมการผู้จัดการ
ร่วมกับกรรมการบริหาร และฝ่ายจัดการทำเสนอ
ทั้งนี้เพื่อฟื้นฟูการประกอบธุรกิจของบริษัทที่มีผลขาดทุน ให้ได้มีผลดีขึ้น

แนวทางตามข้อ 6 เรื่อง ความขัดแย้งทางผลประโยชน์
คณะกรรมการของบริษัทได้ตระหนักถึงรายการที่มีความขัดแย้งทางผลประโยชน์
และรายการที่เกี่ยวโยงกัน คณะกรรมการของบริษัทจึงได้มีการพิจารณากันอย่างรอบคอบ
และกำชับให้ฝ่ายบริหารได้ปฏิบัติตามหลักเกณฑ์ของตลาดหลักทรัพย์ทั้งหมด
โดยให้ทำการเปิดเผยไว้ในรายงานประจำ ปีและแบบรายงาน 56-1 ให้ครบถ้วน

แนวทางตามข้อ 7 เรื่องจริยธรรมธุรกิจ ในการประชุมคณะกรรมการทุกครั้ง
ประธานกรรมการได้เน้นถึงจุดยืนที่จะปฏิบัติหน้าที่อย่างซื่อสัตย์ สุจริต ถูกต้อง ชอบธรรม
เป็นไปตามข้อบังคับและกฎหมาย จะละเว้นการปฏิบัติที่ไม่ถูกต้อง ไม่เหมาะสม
ทั้งในสิ่งที่ไม่ได้มีข้อบังคับและกฎหมายห้ามไว้ และยังได้กำชับให้ฝ่ายจัดการ
และพนักงานปฏิบัติตามอีกด้วย

บริษัทได้ออกหนังสือเวียนสื่อสารให้พนักงานทุกฝ่ายยึดถือปฏิบัติตามแนวทางดังกล่าว
และได้กวดขันติดตามผลการปฏิบัติอยู่เป็นประจำรวมถึงกำหนดบทลงโทษทางวินัยไว้ด้วย

แนวทางตามข้อ 8 เรื่องการถ่วงดุลของกรรมการที่ไม่เป็นผู้บริหาร คณะกรรมการบริษัทมีจำนวน 12
คน ประกอบด้วย คณะกรรมการบริหาร 8 คน กรรมการตรวจสอบ 3 คน
บริษัทมีกรรมการไม่ได้เป็นกรรมการตรวจสอบและไม่ได้เป็นกรรมการบริหารมี 1 ท่าน คือ
ประธานกรรมการ ซึ่งมีคุณสมบัติเป็นกรรมการอิสระอีกด้วย

กรรมการอิสระของบริษัท ตามหลักเกณฑ์ของตลาดหลักทรัพย์ มี 4 ท่าน คือ (1) ดร.สาธิต อุทัยศรี
(2) นางนิภา อินทรักษา (3) นายชวชาต เตพละกุล (4) รนายวิศิษฐ์ วงศ์รวมลาภ
และกรรมการอิสระทั้ง 4 ท่าน เป็นประธานกรรมการ 1 ท่าน และเป็นกรรรมการตรวจสอบ 3
ท่าน ซึ่งนับว่าเหมาะสมตามสมควรแล้ว

แนวทางตามข้อ 9
เรื่องการรวมหรือแยกตำแหน่งประธานกรรมการของบริษัทไม่เป็นบุคคลเดียวกันกับกรรมการผู้จัดการ
ดังกล่าวมาแล้วว่า ประธานกรรมการของบริษัท คงเป็นประธานกรรมการของบริษัท
โดยไม่เป็นกรรมการผู้จัดการและไม่เป็นกรรมการบริหารและมีคุณสมบัติเป็นกรรมการอิสระ อีกด้วย

แนวทางตามข้อ 10 ค่าตอบแทนกรรมการและผู้บริหาร บริษัทได้ดำเนินการตามความเหมาะสม
และเป็นไปตามมติของที่ประชุมผู้ถือหุ้นแล้ว
แต่ยังไม่สามารถดำเนินการให้เป็นไปตามหลักการให้เชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
และให้คณะกรรมการบริหารกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติขั้นสุดท้าย

แนวทางตามข้อ 11 การประชุมคณะกรรมการ คณะกรรมการมีกำหนดประชุมโดยปกติ
อย่างน้อยไตรมาสละ 1 ครั้ง และมีการประชุมพิเศษเพิ่มตามความจำเป็น
โดยมีการกำหนดวาระชัดเจนล่วงหน้าและมีวาระพิจารณาติดตามผลการดำเนินงานเป็นประจำ
เลขานุการคณะกรรมการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารประกอบการประชุม
ส่งบอกกล่าวให้กรรมการทุกท่านทราบและพิจารณา ล่วงหน้าไม่น้อยกว่า 10 วัน ในปี 2550
คณะกรรมการได้มีการประชุมตามวาระปกติ จำนวน 5 ครั้ง

แนวทางตามข้อ 12 คณะอนุกรรมการ
ในการบริหารงานเพื่อกำกับดูแลให้ฝ่ายจัดการบริหารให้เป็นไปตามนโยบายที่กำหนดไว้อย่างมีประสิทธิภาพและบรรลุเป้าหมายสูงสุด
บริษัทได้แต่งตั้งคณะกรรมการชุดย่อยเพื่อช่วยในการกำกับดูแลเรื่องต่างๆ
แบ่งเบาภาระของคณะกรรมการบริษัทในการสอบทานหรือพิจารณาเรื่องต่างๆ โดยคณะกรรมการย่อย
มีอำนาจในการตัดสินใจแทนคณะกรรมการเฉพาะเรื่องที่คณะกรรมการบริษัทได้มอบหมายเป็นกรณี ๆ
ไป

แนวทางตามข้อ 13 ระบบการควบคุม และการตรวจสอบภายใน คณะกรรมการบริหารของบริษัท
และคณะกรรมการของบริษัทได้ให้ความสำคัญต่อระบบการควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระหน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ผู้ปฏิบัติงานผู้ติดตามผลการควบคุมมีการประเมินผลแยกออกจากกันเพื่อให้เกิดการถ่วงดุลและตรวจสอบระหว่างกันอย่างเหมาะสม

นอกจากนี้ ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทมีฝ่ายตรวจสอบภายใน โดยผู้จัดการฝ่ายตรวจสอบภายใน
ทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท

เพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่ คณะกรรมการจึงกำหนดให้ฝ่ายตรวจสอบภายใน
รายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลจากคณะกรรมการตรวจสอบด้วย

การบริหารความเสี่ยง
บริษัทได้จัดให้มีการบริหารความเสี่ยงเพื่อลดความเสียหายที่อาจเกิดขึ้นและเป็นหลักประกันของการดำรงอยู่อย่างมั่นคง
โดยคณะกรรมการได้ประชุมร่วมกับคณะกรรมการตรวจสอบไตรมาสละ 1 ครั้ง เพื่อเป็นการเตือนภัย
และบริหารความเสี่ยง
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทมาโดยตลอด

แนวทางตามข้อ 14 รายงานของคณะกรรมการ คณะกรรมการบริษัท
เป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นกรรมการอิสระ ไม่เป็นผู้บริหาร
ไม่เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในรายงานของบริษัท
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ 31 ธันวาคม 2550

แนวทางตามข้อ 15 ความสัมพันธ์กับผู้ลงทุน คณะกรรมการบริษัทตระหนักดีว่าข้อมูลของบริษัทฯ
ทั้งที่เกี่ยวกับการเงิน
ล้วนมีผลต่อกระบวนการตัดสินใจของผู้ลงทุนและผู้ลงทุนและผู้มีส่วนได้ส่วนเสียของบริษัท
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัท
ได้ให้ความสำคัญและยึดถือปฏิบัติมาโดยตลอด

ในส่วนของงานด้านผู้ลงทุนสัมพันธ์นั้นบริษัทยังไม่จัดตั้งหน่วยงานขึ้นเฉพาะ โดย นายปอ อนาวิล
กรรมการ บริหารทำหน้าที่ติดต่อสื่อสารกับผู้ลงทุนสถาบัน
รวมทั้งผู้ถือหุ้นรวมทั้งนักวิเคราะห์และภาครัฐที่เกี่ยวข้อง
เนื่องจากกิจกรรมในเรื่องดังกล่าวยังมีไม่มากนัก ผู้ลงทุนสามารถติดต่อขอทราบข้อมูลบริษัท
ได้ทางโทรศัพท์ 02-311-1371-6 และทาง http://www.lancerpen.com email :
dtc@lancerpen.com

การดูแลเรื่องการใช้ข้อมูลภายใน

บริษัทได้แจ้งให้ผู้บริหารทราบถึงเรื่องที่จะต้องรายงานการเปลี่ยนแปลง
การได้มาซึ่งหุ้นของบริษัทต่อตลาดหลักทรัพย์ตามแบบของตลาดหลักทรัพย์
และรายงานให้ที่ประชุมคณะกรรมการทราบ เมื่อมีการประชุมทุกครั้ง
โดยกำหนดไว้เป็นวาระการประชุมด้วยทุกครั้ง
เพื่อป้องกันการแสวงหาผลประโยชน์ส่วนตนของกรรมการ และผู้บริหาร
จากการใช้ข้อมูลภายในของบริษัทที่ยังไม่ได้เปิดเผยต่อสาธารณชน

บุคลากร

ในปี 2551 ณ วันที่ 31 ธันวาคม 2551 พนักงานของ บมจ.ดี.ที.ซี.อินดัสตรี่ส์ มีรวมทั้งหมด 606
คน เป็นพนักงานในสาย(โรงงาน)การผลิต มีรวม 306 คน พนักงานสำนักงาน มี 300 คน
ไม่มีการเปลี่ยนแปลงพนักงานมากอย่างมีนัยสำคัญแต่อย่างใด
ไม่มีข้อพิพาทเรื่องแรงงานที่สำคัญตลอดระยะ 3 ปี ที่ผ่านมา
บริษัทได้จ่ายเงินเดือนและเงินค่าตอบแทนประจำปีให้พนักงานอย่างเหมาะสมตามที่บริษัทได้รับผลงาน
และได้จ่ายเงินสมทบกองทุนประกันสังคมให้พนักงานอย่างถูกต้อง

พนักงานทุกสาย ทุกฝ่ายจะได้รับประสบการณ์ในการทำงานในด้านการผลิต
พนักงานที่เริ่มงานใหม่ไร้ฝีมือจะได้รับการฝึกฝน จนเป็นแรงงานมีฝีมือ
โดยเฉพาะในหน้าที่ช่างทุกสาขา
บริษัทได้ส่งช่างและวิศวกรไปฝึกอบรมและดูงานในต่างประเทศมาทุกระยะ พนักงานการเงินและบัญชี
บริษัทได้ส่งไปให้เข้าร่วมอบรมสัมมนาในหลักสูตรต่างๆ อยู่เสมอมา